تورک هاوا یول‌لاری 85-جی ایلدؤنومو اوچون خصوصی حاضیرلانان یئنی رکلام فیلمینی یاییملادی.
تورک هاوا یول‌لاری مطبوعات خیدمتی‌نین معلوماتینا گؤره، ایمتیازلی خیدمت و داوام‌لی اولا‌راق اؤزونو معاصیرلشدیرمه آنلاییشی ایله حاضیردا دونیانین 121 اؤلکه‌سینده کی 303 نقطه‌ده تورکیه‌نین بایراغینی قورورلا دالغالان‌دیران میللی هاوا یولو گئریده بوراخدیغی 85 ایلین خاطره‌سینه معنا‌لی رکلام فیلمی حاضرلادی.
1947 -جی ایلدکی اؤلکه خاریجینه ایلک اوچوش گؤرونتولریله باش‌لانان فیلمده 1974-جو ایلدکی قیبریس باریش حرکاتی اوچوشو و ژاپن وطنداش‌لارین قورتاریلماسی دا یئر آلیب.
"گوزلنیمه‌ین یولجو" کیمی قیمتلندیردیک‌لری 1990-جی ایلده طیاره‌ده آنا‌دان اولان بیر اوشاغین گؤرونتوسو ایله اینسانی دویغولان‌دیران تورک هاوا یول لاری دونیا کوپوکوندا 3-جو یئری توتان آ میللی فوتبول تیمی‌نین اؤلکه‌یه قاییدیشینی دا نوماییش ائتدیرن فیلم ایله هم دویغولاندیردی هم ده قورورلاندیردی. رکلام فیلمی بؤیوک رغبتله قارشیلاندی.
تورک هاوا یول لاری فیلمی یوتوب صحیفه‌سینده "هر اوچوشدا فرق‌لی دویغولارا غرق اولدوق. لاکین هر دفعه‌سینده بو بایراغی داشیماغین قورورو ایله یوکسلدیک سمایا" سؤزلریله پایلاشیلدی.
